
KĖDAINIŲ RAJONO SAVIVALDYBĖS TARYBA

SPRENDIMAS
DĖL KĖDAINIŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. TS-20 „DĖL KĖDAINIŲ RAJONO SAVIVALDYBĖS MOKĖJIMO UŽ SOCIALINES PASLAUGAS TVARKOS APRAŠO TVIRTINIMO“ PAKEITIMO

2022 m. spalio 28 d. Nr. TS-277  
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Kėdainių rajono savivaldybės taryba n u s p r e n d ž i a: 
[bookmark: _GoBack]1. Pakeisti Mokėjimo už socialines paslaugas tvarkos aprašą, patvirtintą Kėdainių rajono savivaldybės tarybos 2020 m. vasario 28 d. sprendimu Nr. TS-20 „Dėl Kėdainių rajono savivaldybės mokėjimo už socialines paslaugas tvarkos aprašo tvirtinimo“:
1.1 Pakeisti 9 punktą ir jį išdėstyti taip:
„9. Asmens (šeimos) ir savivaldybės tarpusavio teisės ir pareigos, susijusios su asmens (šeimos) mokėjimu už socialines paslaugas, nustatomos rašytine socialines paslaugas gaunančio asmens ar jo globėjo (rūpintojo), kito teisėto asmens atstovo ir Savivaldybės sutartimi. Sutartyje turi būti nustatyta mokėjimo už socialines paslaugas tvarka, savivaldybės apskaičiuoto asmens (šeimos) mokėjimo už socialines paslaugas dydžio keitimo atvejai ir informacijos apie savivaldybės apskaičiuotą asmens (šeimos) mokėjimo už socialines paslaugas dydį (pinigine išraiška) pateikimo socialines paslaugas gaunančiam asmeniui ar jo globėjui (rūpintojui), kitam teisėtam asmens atstovui tvarka.“
1.2. Pakeisti 28 punktą ir jį išdėstyti taip:
„28. Pagalbos pinigus 26.1 punkte nurodytu atveju rekomenduoja skirti Kėdainių bendruomenės socialinio centro socialinis darbuotojas socialinių paslaugų poreikio vertinimo išvadoje.“
1.3. Pakeisti 59 punktą ir jį išdėstyti taip:
„59. Asmens (šeimos narių) finansines galimybes mokėti už socialines paslaugas vertina socialinių paslaugų įstaigos, kuri nustatė asmens (šeimos) socialinių paslaugų poreikį, įgalioti darbuotojai“.
1.4. Pakeisti 69 punktą ir jį išdėstyti taip:
„69. Gavus informaciją apie asmens (šeimos), gaunančio (-ios) socialines paslaugas ar asmens (šeimos), kuriam (-iai) nustatytas socialinių paslaugų poreikis, pajamų pokyčius, Kėdainių rajono savivaldybės socialinių paslaugų įstaigos, teikiančios asmeniui (šeimai) socialines paslaugas, ar Kėdainių rajono savivaldybės administracijos socialinės paramos skyrius (kai asmuo gauna paslaugas kitų savivaldybių socialinių paslaugų įstaigose) jo (jos) finansines galimybes iš naujo įvertina ne vėliau kaip per 3 mėnesius nuo minėtos informacijos gavimo.“
1.5. Pripažinti netekusiu galios 13 punktą.
2. Šio tarybos sprendimo 1.2, 1.3 ir 1.4 punktai įsigalioja nuo 2023 m. sausio 1 d.



Savivaldybės meras				                       Valentinas Tamulis 

